Diari Oficial de la Generalitat Valenciana


Sumari del DOGV 4059, del 07-08-2001 (2001/7858)

Informació pública del programa d'actuació integrada en l'àmbit d'actuació de la unitat d'execució del pla parcial la Colomera, del Pla General d'Ordenació Urbana d'Orpesa.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7858


Organisme emissor
:   Oropeak, SL

Tipus de document
:   Anunci

Informació pública del programa d'actuació integrada en l'àmbit d'actuació de la unitat d'execució del pla parcial la Colomera, del Pla General d'Ordenació Urbana d'Orpesa. [2001/Q7858]
  
La mercantil Oropeak, SL, ha formulat el programa d'actuació integrada l'àmbit d'actuació del qual és la unitat d'execució única del pla parcial la Colomera, del Pla General d'Ordenació Urbana d'Orpesa (Castelló) que inclou: pla parcial la Colomera, el projecte d'urbanització, i l'escriptura de constitució de l'Agrupación de Interés Urbanístico La Colomera, que integra el 100% de la superfície de titularitat privada de l'àmbit d'actuació, juntament amb els seus estatuts, a l'empara del que s'estableix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
La mercantil Oropeak, SL, és adjudicatària del programa d'actuació urbanística la Colomera, en virtut de l'acord de cessió d'adjudicació aprovat per l'Ajuntament d'Orpesa el 20 de febrer de 2001, i ostenta, per tant, la condició d'agent urbanitzador en els termes establits en la disposició transitòria quarta de la Llei Reguladora de l'Activitat Urbanística.
  
En aplicació del que s'estableix en l'article 48.1.c en relació amb l'article 46.3, ambdós de la llei a què es fa referència, s'escau sotmetre aquest programa amb tota la documentació annexa a informació pública per un termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini, les persones interessades en aquest procediment podran formular qualssevol al·legacions que els convinga segons dret, així com unes altres alternatives tècniques de programa, tot això en els termes i condicions de la Llei 6/1994 esmentada, a aquest efecte qualsevol persona interessada podrà consultar l'expedient dipositat a la Notaria de la senyora Esperanza Quiles Pomares, situada al carrer de Sant Tomàs, número 115, de Benicàssim, els dies hàbils en horaris d'11.00 a 13.00 hores. Igualment es fa constar que qualsevol persona podrà comparéixer en aquesta notaria per a obtenir una còpia de l'acta de protocol·lització del projecte i documents que s'hi acompanyen, o sol·licitar que se li hi exhibisca.
  
Així mateix, tant la documentació a què es fa referència com l'expedient administratiu, es podran consultar els dies hàbils, de 09.00 a 13.00 hores, als locals de l'Ajuntament d'Orpesa. Les al·legacions que, si escau, es formulen, es presentaran davant l'Ajuntament d'Orpesa.
  
Mitjançant aquest edicte, segons el que estableix el paràgraf segon de l'article 48 en relació amb l'article 46, paràgrafs quart i cinqué de la Llei 6/1994 esmentada, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini podran formular-se les proposicions a què es fa referència als locals de l'Ajuntament d'Orpesa. Una vegada finalitzat aquest segon termini, el següent dia hàbil, tret de si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques als mateixos locals de l'Ajuntament d'Orpesa.
  
Cosa que es us comunica en aquest avís als efectes que pertoquen.